
Enkonduke al la 29-a numero 

La naturo transpaŝis la someran solsticon kaj por la homoj sur la norda hemisfero komenciĝis la tempo 
de ferioj, labora ritmo mildiĝis ĝuste pro la emo ripozi, turisme vojaĝi, cetere, la altiĝanta temperaturo ne 
subtenas laboran streĉon... La situacio en Konstru-Forumo tion atestas, en tiu ĉi numero ne estas plua serio 
de diskutotaj terminoj el EBV Duden. Novan temon mi envicigis nur unu (tektoniko). Reagoj al la temoj 
ĝisnunaj raras... tamenpluraj el vi intense laboras. 

La kolego Dorde Obradoviĉ por si renovigas familian domon en Nova Cmja, kiu ne situas en lia 
hejmlando Slovenio, sed en la najbara Vojvodino-Serbio. E1 lia mesaĝo mi citas: „Kvankam mi klopodis fari 
seriozan respondon al la 28-a Ko-Fo, mi ne sukcesis, la kialo estas mia okupiteco pro la renovigo de domo, 
kiun mi kun mia edzino aĉetis... Temas pri la domo farita el premita tero, kiun mi prezentis en mia artikolo 
por la Jarkolekto de TAKE 2011. Ciutage mi devas sekvi metiistojn, kiuj laboras ĉe renovigo de la domo 
konstruita en la jaro 1905. Gis la fmo de ĉefaj laboroj mi havos ankoraŭ 2-3 streĉajn monatojn. Mi 
pardonpetas kaj kore salutas vin el Nova Cmja.“ 

Fabien van Mook estas plu tre okupata per la esplora tasko priskribita en la Jarkolekto de TAKE 
2010 : Fazoŝanĝaj materialoj en la mantelo de ĉambroj. Tamen li parte komentis KF 28. 

Pierre Grollemund nun (eble) iom ripozas, sed en la ĝuste pasintaj monatoj li vizitis sian filinon en la 
sudamerika Cilio, kie li helpis ĉe la riparo de tegmento sur la domo de lia bofrato. Laŭ lia mesaĝo el la 1-a de 
marto 2011 mi citas: „...granda varmo, ĉar ĉi tie estas somero; pasis unu jaro post la temra tertemego en la 
pasinta jaro (la 27an de febmaro 2010), memor-manifestoj, sed ankaŭ protestadoj kontraŭ tro malrapida 
rekonstruado!... Ni helpas la familion, mi riparis fendegojn en la muro de la domo de la bofrato kaj helpis 
renovigi tegmenton kovrotan per „ tejas asfalticas “ (ĉu asfaltaj ŝindoj?). Tiel mi lernis multajn teknikajn 
nomojn en la hispana (ekz. lima hova = tegmento-valo). Sed mi konstatas, ke en la sudamerika uzado de tiu 
lingvo, la hispana, tre malmultaj profesiuloj uzas precizajn terminojnL 

Indas mencii la informon de Bronislav Cupin, ke li ne povas plenumadi la taskojn en KF, ĉar li nun 
malsanas, krome li suferas pro malboniĝanta vidkapablo. Ni dezim al li fruan resaniĝon! 

Pri la ceteraj mankas al mi informoj, ekz. pri la freŝa pensiulo Remy Bouchet, ankaŭ pri la kolegino 
Ginta Uittenbogaard, kies retadreso malakceptadas miajn liverojn de la KF-dokumento. 

Vere ĝojiga estas la daŭra interesiĝo pri la temoj en KF fla nk e de mia franca amiko, leganto de KF, 
Claude Longue Epee. Preskaŭ regule li komentas niajn terminologiajn diskutojn. 

Mi devas konfesi, ke mi neatendite renkontiĝis kun la leganto de KF el Vieno - Uwe Stecher, kiu la 
21-an de majo 2011 partoprenis la solenadon de la 110-jara jubileo en la Esperantista Klubo en Bmo. 

Alia leganto de KF, Jiri Patera, eksprezidanto de EK en Prago, alte taksis nian agadon en la mesaĝo 
el la 8a de majo 2011. Mi citas: „Mi gratulas al vi kaj dankas pro la nova 28-a numero de Konstru-Forumo. 
Via Ko-Fo ĉiam tre ĝojigas min, ĉar ĝi montras, ke Esperanto ankoraŭ vivas... Mi komencis kompili ĉeha- 
esperantan konstm-vortareton laŭ la bildvortaroj Duden... Mi opinias, ke la konstmfaka terminaro, kiun vi 
kun viaj amikoj prilaboras, estas tre grava ne nur por fakuloj, sed ankaŭ por ĉiuj esperantistoj kaj por aliaj 
fakoj, ekzemple ankaŭ por mia ekonomika terminaro. Tial mi ĉiam kun entuziasmo ricevos novan numeron.“ 

A1 la leganto de KF, ĉeha geodeziisto Karel Votoĉek, mi dankas por lia prikomento de la temo 50. 

La enkondukajn vortojn mi fermas per la urĝa alvoko: Ne preterlasu mian informon el la pasinta 
numero konceme miaflankan ĉesigon pri la aperigado de la dokumento “Konstru-Forumo“ fme de 2011. Mi 
tie skizis kelkajn eblajn manierojn de plua ekzisto. Krom Fabien van Mook neniu alia komentis la aferon, 
mi do petas vin, pripensu la aferon kaj sciigu al mi vian opinion, laŭeble ĝis la fmo de aŭgusto 2011. 

La starpunkto de Fabien konceme Konstm-Fommon ekde januaro 2012: „La varianto b estus plej 
ideala. Sed mi aldonu unue, ke mi ne estos la transprenonto! Kaj due, ke mi verŝajne ne plu povos plene 
labori pri la esperanta konstruista terminologio; mia kunlaborado estos limigata ĉiuokaze. La klarigo estas 
jena: Jam de jaro mi spertas, ke mia profesia posteno postulas de mi pli da tempo kaj energio ol en la antaŭaj 
jaroj, dum kiuj ekzistadis KF. Mankas al mi la tempo por bone pripensi kaj pridiskuti niajn terminologiajn 
problemojn. Tio ĉi embarasas min. Mi krome konjektas, ke la tempomanko ne baldaŭ malpliiĝos. 

Bedaŭrinde. Se ni ne trovos kandidaton por la varianto b, mi pensas, ke la varianto c eblos. Cetere, espereble 
kune kun aliaj aŭtoroj ni ĉiuokaze sukcesos redakti kaj eldoni la Jarkolektojn de TAKE. 


209 






Pardonpeto pro mistajpoj en KF 28 - (Bonvolu korekti ilin en via ekzemplero.) 

■ Paĝo 201, La temo 31, samlinie: stas —» estas... 

■ Paĝo 201, kondukt|iv/o, samlinie: elektranaŭ —> elektran aŭ... 

■ Paĝo 203, la 12a linio desupre: enkaŭ —» ankaŭ... 

■ Paĝo 203, kablobalko, la lasta linio de la alineo: Balken n —» Balken m; 

■ Paĝo 203, Nova temo 49, ties 4a linio: olta —> alta... 

■ Paĝo 207, n-ro 85: r Schiefestein —> r Schieferstein 

■ Paĝo 207, n-ro 98: e Firsthaue —» e Firsthaube 

■ Paĝo 208, n-roj 90+91, ties 3a linio: impreginta —» impregnita... 

Daŭrigo de la ..Kontribuo al la diskuto en TK de IFEF“ (kf 28, paĝo 200) 

Nia okaza interveno estis logika, ĉar la konstruo de fervoja trako apartenas ankaŭ al nia konstrufaka 
terminaro. A1 la artikolo en KF 28 reagis d-ro H. Hoffmann, lian mesaĝon (el 2011-05-26) mi ĉi tie prezentas 
mallongigite kaj postmetas miajn notojn (WE). Mi per tio praktikas nian terminologian ekzercadon. 

H.Hn: Kvankam pluraj lingvoj enhavas la vorton „estakado“, ĝi ne troviĝas en nia DUDEN-vortaro. 
En ffanca-germana vortaro mi trovis: „estacade = Zaun; Mole“ (palisaro; moleo). Sekve mi tre dubas, ke la 
vorto estas sufiĉe intemacie uzata por konkrete esprimi veturvojon sur pilieroj. En LIBEREC (rim. de WE: la 
ĉeĥia urbo, en kiu nun okazis la kongreso de IFEF) nia Terminara Sekcio decidis: „surpiliera veturvojo“. 

WE: La mencio de Zaun en la ffanca-germana vortaro estas nepre erara, ĉar Zaun estas barilo, ankaŭ palisaro 
kiel barilo, neniukaze estakado - ponta vorko por konduki veturvojon super la nivelo de tereno. Por mi la 
intemacieco de „estakado“ estas sufiĉa. 

H.Hn: Dum preskaŭ 4 jaroj mi profesie laboris pri projektado de trakoj. En la germana, certe ankaŭ en 
la ĉeĥa kaj aliaj lingvoj, vi tute pravas. Ni uzas la vorton „Neigung“ (klineco) kaj en transversa kaj en 
laŭlonga direkto, ĉar en la germana lingvo oni tute ne konas vorton „Hangung“ aŭ „Hangigkeit“ (dekliveco). 
En nia praktiko la esprimo „Neigung eines Gleises“ (klineco de trako) estas komprenata nur en laŭlonga 
direkto, sed „Neigung einer Schiene“ (klineco de relo) nur en transversa direkto. Alikaze necesas aldoni 
epiteton „Quer-„ (transversa) aŭ „Langs-„ (laŭlonga). Jes, ankaŭ en Esperanto ĝustas „laŭlonga klineco de 
relo“. Tamen, en Esperanto ekzistas la vorto „dekliveco“, kaj neniu malpermesas uzi ĝin kombine kun 
mezurunuo (ĉi kaze promilo). Gi estas eĉ pli klare komprenebla, se temas pri trafikvojoj (trako, ŝoseo ktp.). 
Pro tio jam miaj terminarfakaj antaŭuloj ĉiuloke decidis: „dekliveco“. En LIBEREC ni decidis laŭ via 
propono por 04255: „tordita trako“. WE: Malgraŭ mia prefero de klineco, la esprimo „dekliveco“ estas bone 
komprenebla kaj ĝusta. 

H.Hn: En la ĉeĥa lingvo same kiel en la germana, la antaŭa meto de epitetoj estas DEVIGA, sekve 
kaze de vortinverso necesas la komo. En iuj aliaj lingvoj - ekzemple en la franca - oni metas epitetojn 
(ankaŭ devige?) malantaŭe. PAG diras nur pri KUTIMA antaŭa meto. Mi opinias, ke estas avantaĝo de 
intemacia planlingvo, ne ordoni devigan vicordon. Tiukaze la komo en vortaroj estas superflua, eĉ ĝena. En 
la tuta fervoja terminaro ni dekomence rezignas pri tiu komo. Ankaŭ vi en via ĉi supra teksto metis 
adjektivojn malantaŭ substantivon: „faka vidpunkto leksikografia kaj poligrafia“, kaj sub 03527: „vorton 
intemacian“. WE: Unue, mi ne konsentas pri via uzo de la adjektivo DEVIGA. En lingva sfero nenio estas 
deviga, la naciaj lingvaj institucioj, akademioj, ankaŭ la Akademio de Esperanto, ne ordonas, ne deklaras ion 
DEVIGA. Ciam temas pri rekomendoj kaj pri REGULAJ aŭ ORDINARAJ formoj. Antaŭmeto de epiteto en 
la lingvoj esperanta, germana, ĉeĥa k.a. prezentas stile regulajn formojn, dum en la franca estas regula la 
formo postmeta. EN PAG (paĝoj 362-363) estas dirite: ORDINARA VORTORDO... Epitetojn oni kutime 
metas antaŭe; sed oni povas loki ilin post la substantivo: a) por ilin akcenti (vd. § 274, 6); b) se du epitetoj 
estas ligitaj per kaj: li estas homo malgrandanima kaj ege avara. c) se ili havas suplementon: vizaĝo plena 
de cikatroj; homo ŝatata de ĉiuj. Sur la paĝo 365, punktgo 6: La epitetojn oni akcentas kutime per 
postmeto: tio estas supozo absurda... WE daŭrigas: La vortordon kutiman, ordinaran ni konsidem 
REGULAN, la kondiĉoj kaŭ-zantaj la postmeton de epiteto (PAG § 272, paĝo 363) estas ankaŭ REGULAJ, 
nome en propozicia sintakso. La atentigo, ke mi metis epiteton post substantivo, estas afero de stilo. do afero 
sintaksa, kiu ne rilatas al ordigo de vortaro, nek al ĝusta vortordo en termina vortogmpo. En tiuj ĉi kazoj la 
inversigo de regula vortordo devus esti montrita per komo, tiu aviza (atentiga) signo pri la faro estas pli- 
malpli necesa en alfabete ordigitaj vortaroj. 

Revizio de la betonterminaro - F. van Mook rekomendas aldonon de la terminoj kaj difinoj en la 
lingvoj antaŭtempe prizorgitaj de J. Halasz (HU) kaj kompletigon de la nederlandaj terminoj. Indas pensi 
ankaŭ pri taŭga komputila formo, per kiu oni facile traktos ĉiujn tradukojn kaj ankaŭ la indeksojn. Aliaj 
rimarkigoj estas bonvenaj. Konkretan decidon ni fam fine de la jaro. 

Jarkolekto de TAKE 2011 - La redaktoro Fabien van Mook informas: „La artikolojn de s-roj 
Grollemund, Hinŝt, Obradoviĉ, Shen kaj Wemer mi hvas. Per la KF 29 mi kore dankas ilin pro la akurata kaj 
ankaŭ frua sendo de ilia materialo! Mi ankoraŭ ne povis trakti kaj enpaĝigi la materialon. Gustatempe mi 
mem rekontaktos la aŭtorojn, se mi havos komentojn pri iliaj artikoloj. Kun propra artikolo mi mem verŝajne 
ne kontribuos; mi havas plurajn ideojn por artikolo, sed mi verŝajne ne havos tempon por verki.“ 

Terminologia Forumo en UK 2011 - Kopenhago 

Unue notindas, ke UEA por terminologio nomumis novan komisiiton, nome s-inon Melanie Maradan 
el Svislando, nuntempe ŝi agas en Berlino. Si reprezentas UEA en Infoterm kaj en la normiga organizo ISO. 
En Kopenhaga kongreso nome de UEA kaj kunlabore kun E@I ŝi gvidos la Terminologian Forumon 
vendrede la 29an de julio 2011, ekde la 13a ĝis la 16a horo. Prelegontoj: Melanie Maradan, Crister 
Kiselman, Amri Wandel, Eckhard Bick kaj Marek Blahuŝ. Pliajn informojn vi trovos ĉe: 
http://esperanto.net/tec/terminologia-forumo-uk-20 11 .pdf . - Kelkajn detalojn mi aldonos venonte. 

Retrospekto: stuki —> plasti —>puci 

Nur nun kaj hazarde mi trovis, ke F. Azorin en la jaro 1932 en sia arkitektura terminaro proponis la 
terminon „plasti“ por la nocio de ni nun esprimata per „puci“. Lia difino: „Kovri, ŝmiri malglatan supraĵon 
per mortero aŭ alia glueca, pasta substanco. Dikplasti = plasti per dika ŝmiraĵo, laŭ dika tavolo.“ 

Ce la Zamenhofa verbo „stuki“ Azorin notis: „Tegi muron, imitante marmoran supraĵon, per speciala 
ŝmiraĵo. Stuko = Miksaĵo, mortero, kies ŝmirpentro surmura imitas marmoron, ŝtonon. Gipsa stuko, kalka 
stuko.“ - Azorin same kiel ni konsciis, ke la ĝenerala aplikado de la terminoj enhavantaj la radikon stuk’ por 
tegado de masonitaj surfacoj per simpla mortero estas malĝusta kaj klopodis korekti la eraron de Zamenhof 
en la Universala Vortaro. Memkomprene, en la jaro 1932 li ne povis antaŭvidi la postan disvolvon de hemia 
industrio kaj de plastoj. Nun lia propono „plasti“ ne konvenus. Tamen lia lanĉo de „plasti“ estas interesa kaj 
subtenas nian distingadon de stuki kaj puci . 

/v 

Arhitektura enciklopedio en Esperanto - ĉu okupiĝi pri la afero? 

Mi ofte renkontas terminajn problemojn ankaŭ en la fako arhitektura. Mi provis koncepte okupiĝi pri 
la terminoj komenciĝantaj per la litero „a“. Por tiu agado mi kompreneble uzas ankaŭ la terminaron de 
Francisco Azorin, sed estas necese tiun verkon el la jaro 1932 aktualigi. Se iu el la KF-anoj deziras la ideon 
subteni aŭ almenaŭ prijuĝi la specimenon (la liter-parton „a“), kiun mi eble finos ĉi-somere, aliĝu ĉe mi. 
(WE) 

Ni solvas termin-vakaĵojn 

La temo 31 - bazaj terminoj en konstrufaka varmteĥniko . En KF 28 mi kopiis la koncemajn 
„sliparajn“ difmojn de Rŭdiger Eichholz. Fabien van Mook respondis jene: „La de vi trovitaj tekstoj de 
Eichholz estas interesaj, sed mi pensas, ke ili donas malmultan novon en la diskuto pri «konduktiveco» kaj 
«kondukteco». Tre koncize: mi daŭre ne konsentas pri via kompreno de grandoj, proprecoj, -ivo/- 
povo/kapablo k.s. ĉirilate. Miajn argumentojn mi jam skribis al vi plurfoje. Nur unu el la kvar fizikistoj 
esprimis sian opinion. Ili silentas jam dum duona ĝis unu jaro; pro mia tempomanko mi ankoraŭ ne aktive 
rekontaktis ilin...“ WE: La nekomunikemo de esperantistaj fakuloj (ĉi-kaze fizikistoj) estas bedaŭrinda afero. 
Por pli prolunde analizi la problemon de „konduktivo kontraŭ kondukteco kaj inverse.“ ni ne havas fortojn. 
Mi fermas la temon 31 en la nuna stato. Fabien uzados la formojn kondukteco, rezisteco... mi kaj kelkaj aliaj 
KF-anoj uzados la formojn konduktivo kaj rezistivo. - En la pritema diskuto aperis ankoraŭ kelkaj aliaj 
malsame nomataj nocioj, sed nun ne ekzistas kondiĉoj por plena interkonsento, eble iam estonte, se en nia 
kolektivo aperos iu alia konstrufaka fizikisto, ni povos la temon remalfermi. 

La temo 38 - traverso. longverso . Ni provu fermi la longe diskutatan temon pri la paro de balkoj (en 
certa situacio ŝpaloj) reciproke orientitaj al si orte. Imagu skeletan dom-strukturon kun trabaj tektoj. Traboj 
estas ortaj rilate al ĉeftraboj. En la grundplano la ĉeftraboj estas orientitaj transverse kaj transprenas ŝarĝon 
de la traboj. La ĉeftrabojn ni povas nomi „transversaj traboj“ (el statika vidpunkto „transversaj balkoj“), la 
traboj (balkoj) estas orientitaj laŭlonge de la strukturo. Simile ni povas trakti skafaldon (EBV Duden 271/26, 
27) kaj ankaŭ pontan ferdekon. En la diskuto aperis por la nocio „transversa balko“ ankaŭ „kverbalko“ kaj 
„traverso“, ambaŭ logikaj kaj ĝustaj. Por la „laŭlonga balko“ aperis „longbalko“ kaj „longverso“ kaj en la 
kontribuo de F. van Mook (iel nelogike kaj neutile) la prefiksitaj fremdaj radikoj len+, leng+, lonĝ+, lung+ 
apud la transversa ĝusta formo „kvarbalko“. B. Ĉupin pledis por traverso kaj longverso. D. Obradoviĉ pledis 
por kverbalko kaj longbalko. K. Votoĉek rekomendis traverson. La diskuton vi povas relegi precipe en KF 
24, p. 157-158 kaj KF 26, p. 179. Mia provo pri la fermo: 

Mi pledas por la INTERENACIA vorto TRAVERSO (ĝi ja troviĝas en 8 esperantaj vortaroj!) kaj 
aperas preskaŭ en ĉiuj eŭropaj lingvoj. Nun mi rigardas en la Grandan vortaron germana-esperantan (eld. en 
2007) de E. D. Krause, p. 1405: Traverse/a) Arch (Querbalken, Quertrager) transversa trabo . Fachspr 
auch kvertrabo . La tradukoj estas ĝustaj, tamen mi konstatas, ke la lerta kaj kuraĝa leksikografo kaj lingvisto 
ne kuraĝis enkonduki esperantan „traverson“. A1 lingvaj fakuloj estas konate, ke la prefikse uzata „trans+“ 
havas la saman signifon ankaŭ kiel mallongigita „tra+“. Pri tio oni povas konvinkiĝi en la verko de F. Cl. 
Wcrnci J . La latina prefikso „tra+“ en la senco „trans+“ estas trovebla en latinaj vortoj, jen: tra-dŭcd, tra-icio, 
tra-iectid... La esperanta adjektivo „transversa“ estas parenca kun la intemacia formo „traversa“ (kun ioma 
diferenco en Esperanto: direkti sin tra, ne trans). La derivo de „traversa“ al substantivo estas facila kaj 
ĝusta: traverso. Dum en PIV „transverso“ estas difmita (2 signifoj), traverson ni devas difini pere de naciaj 
lingvoj (eble) jene: Transversa balko (trabo), kies akso situas transverse al la laŭlonga akso de konstrukto 
(dom-strukturo, ponto, skafaldo k.s.); ĉe laŭlongaj portaj sistemoj traversoj transigas ŝarĝon al la laŭlongaj 
balkoj - ni nomu ilin ĉefbalkoj, longbalkoj, nove ankaŭ „longversoj“, en certaj kazoj „longŝpaloj“. 

La para nocio al traverso estas longverso. Esperantisto, kiu plu rezistas kontraŭ la novaj formoj, povas 
uzi la tradiciajn: transversa trabo/balko kaj laŭlonga trabo/balko; kverbalko kaj longbalko. Mi esperas, ke la 
solvo kontentigas ĉiujn. Mian argumentadon tamen estas utile kompletigi per vortofara lecioneto: 

Estas necese respondi, ĉu „travers“ kaj „longvers“ estas vortradikoj. - Kio estas morfemo? 

En ĝenerala lingvoscienco MORFEMO estas la plej malgranda grupigo de fonemoj, kiu entenas la 
bazan leksikan signifon. Morfemo povas esti vortofara, formofara, event. portanto de funkcio, krome 
konektemo (kunliga «o» en kunmetaĵoj, pro pli bona prononceblo, ekz. en la vorto: vort(o)fara. 

Vortofaraj morfemoj estas radikoj kaj afiksoj (prefiksoj, sufiksoj, infiksoj, interfiksoj, postfiksoj, 
cirkumfiksoj - en Esperanto ekzistas nur la unuaj du specoj). Formofaraj morfemoj, kiuj estas kutime fme 
de vorto, estas nomataj ankaŭ kiel gramatikaj fmaĵoj. La subfako pri morfemoj nomiĝas MORFEMIKO. 

En PIV pri morfemo estas menciite: morfemo - minimuma senco- aŭ funkci-hava lingva unuo; 
sinonimoj: monemo, vortelemento. (La difino kongruas kun la ĝenerala lingvoscienco.) 

Tamen esperantistoj ĝenerale ne agnoskas la intemaciajn (ofte sciencajn, teĥnikajn) afiksojn kiel 
apartajn morfemojn (vortelementojn) kaj per tiu neracia sinteno strange apartiĝas de la monda scienco. 

Rim. de WE: Antaŭ jaroj mi rete diskutis kun la membroj de la akademia Sekciopri faka lingvo kaj 
estis surprizita per primitiva fundamentismo de la pliparto de la membroj. Mi rememoras, ke ni traktis la 
vorton „kilogramo“. La akademianoj tiam asertis, ke „kilogram“ devas esti radiko, do ne plu dividebla 
radika morfemo. Ili naive rezonis per la dubinda fakto, ke la unuan radikparton „kilo“ oni ne povas uzi kiel 
memstaran vorton (surbaze de la Fundamento de Eo). Ciu iom klera homo scias, ke la obligaj kaj onigaj 
prefiksoj en la sistemo SI, deciditaj kaj normigitaj en la interŝtata Internacia konferenco de pezoj kaj 
mezuroj (kilo, mega, giga, tera; mili, mikro, nano, piko, femto, atto) estas aplikataj kiel prefiksoj en ĉiuj 
kulturaj nacioj kaj ties lingvoj. Kaj jen, esperantistoj, kiuj deklaras sian lingvo INTERNACIA, konsideras la 
intemaciajn prefiksojn parto de la apuda radiko, tiam temis konkrete pri „kilogram“, laŭ mia firma konvinko 
„kilo/gram“. Tio atestas pri nesufiĉa mensa dispozicio de certaj esperantistaj „akademianoj“! En Konstru- 
Forumo ni traktu la aferon konforme al la lingvoscienco. 

La „vortostumpojn“ (sen gram. finaĵo) „tra/vers“, „long/vers“, samrilate ankaŭ „trans/vers“, ni 
konsideru kiel stamojn 1 2 (radikalojn) - konforme al la germana verko de Fritz Cl. Wemer. 

Car ne malgranda parto de esperantistoj neglektas la 15an regulon de la fundamenta gramatiko 
(Zamenhof: La tiel nomataj vortoj fremdaj, t.e. tiuj, kiujn la plimulto de lingvoj prenis el unu fonto, estas 
uzataj en la lingvo Esperanto sen ŝanĝo, ricevante nur la ortografion de tiu ĉi lingvo), mi proponas la solvon: 
Por ne perforti la gmpon de samideanoj, kiuj rezistas la konsideron, ke intemaciaj (ifemdaj) afiksoj estas 
samtempe regulaj afiksoj esperantaj, ni en nia konscio traktu la aferon kompromise: Se en stamo (radikalo) 
estas apud la intemacia afikso radiko esperanta (ekz. kilo/gramo), aŭ neesperanta, ekzemple latina 
(tra/verso), sed nocie travidebla, estu tolerata la traktado de tiu dumorfema esprimo kiel „radiko“, pli bone 
dirite kiel „pseŭdoradiko“. La saman situacion prezentas leksika kuniĝo de radiko esperanta kaj radiko 
fremda, ekz. latina, kiel okazas en nia „long/vers“. Kiu ne volas ĝin vidi dumorfema kunmetaĵo, tiu ĝin 
konsidem kiel novan kompaktan „radikon“, kvazaŭ novan neologismon. Laŭ mia opinio, tiu ĉi skismo 
praktike ne tuŝos la vortfaradon en Esperanto. 


1 Fritz Cl. Werner: Wortelemente lateinisch-griechischer Fachausdrŭcke..., eld. VEB Max Niemeyer Verlag Halle, 
1967, p. 76: trans+, nur selten zu tra- verkŭrzt (Tra+jekt)... in den Bedeutungen „hindurch, ŭber...“ 

2 stamo kaj la sinonima radikalo: Parto de vorto sen gram. finaĵo, konsistanta el radiko(j) kaj afikso(j). Guste tiu ĉi 
nocio devus anstataŭi la nomon „radiko“ kaze de: tra/verso, long/verso, trans/versa, kilo/gramo ktp. 

La temo 41 - Segitaj lignopecoj . J. Horvath: „Laŭ mi estigus pli grandan ĥaoson, se oni enkondukus, plian 
terminon, ekzemple ,dosko’ aŭ ,planĉo’. Ni restu ĉe ,breto’“. WE: La kolego Horvath komprenas la aferon 
same kiel mi. Tamen tiun ĉi solvon ne akceptas F. van Mook. Jen lia lasta starpunkto: „Mi plu forte kontraŭ- 
as la uzon de «breto» anstataŭ PIV 2: tabulo. A1 mi ne tro gravas, ĉu oni enkondukos «planĉon», «planŝon», 
«doskon» aŭ «deskon». Mi preferas la formon «planĉo», pro la simileco al ties origina pikardia 3 formo 
«planke» («k» kaj «ĉ» etimologie pli "rektas" unu al la alia ol «k» kaj «ŝ»). La vorto aperas almenaŭ en la 
franca (planche), nederlanda (plank), angla (plank) kaj sveda (planka — Moberg tradukas ĝin al la esperanta 
«dilo». WE: La disharmonion mi tre bedaŭras, ĉar la nuna situacio de la substantivo „tabulo“ estas netenebla 
(30 signifoj!, pluraj rekte en konstrufako! Por la lingvo, kiu estas deklarata kiel intemacia kaj plana, tio estas 
hontinda makulo). Mi ne insistas pri «breto», mi insistas pri konvena radikvorta nomo, povas esti ankaŭ 
«planĉo». Sed pri unu tia nomo ni interkonsentu ĉiuj. Sen la ĉies interkonsento mi devos fermi la temon 
senrezulte. Mi ankoraŭ aldonas, ke la rekomendo de K. J. Moberk (Malmo 1958), ke por dilo kaj tabulo 
(breto, planĉo) estu unu nomo «dilo», estas por mi kaj por niafaka kaj lignoindustria fakoj absolute 
neakceptebla. La fermon mi prokrastas ĝis la venonta KF-numero, bonvolu reagi ĉiuj, unuavice por la 
propono de Fabien: planĉo; duavice, se tiun version vi malakceptas, proponu vian solvon. 

La temo 43 - EBV Duden 274 . J. Horvath: En la nocio 23 temas ne pri tegmento, sed lukamo. WE: 
Prave, en KF 28 korektu (paĝo 201 sube) bovokula tegmento al bovokula lukarno. 

La temo 44 - Monch-Nonne Dach . J. Horvath: trovas la terminojn: imbrica kovraĵo, imbrico, 
kaliptero bonaj. La ceteraj povas esprimi sin kadre de la temo 50 - EBV Duden 275 - tegmentoj. 

La temo 45 - Balkosubtenaj konstruktoj . J. Horvath: Pri ŝtrebobalko kaj kablobalko li konsentas, 
sed la proponon pendoboko li prikomentis jene: ,JJnue oni devus difini la nocion ,boko’, kiu estas tute 
ŝveba, svaga io. La germana uzas ankaŭ la vorton ,Hangewerk’. Cu ĝi ne estas iaspeca tmso kun pendiga 
fosto? WE: Jes, se ni akceptus la version kun „boko“, ni devus difini ĝin. La konstmkto estas vere iaspeca 
tmso, sed mi ne rekomendas uzi la terminon truso, ĉar ĝi estas tro ĝenerala, esprimanta la konceman statikan 
sistemon, ne ties formon (enton). Male la angla truss esprimas la formon - bindoron laŭ la temo 48 (eble do: 
pendobindoro?). Ĉu laŭ la germana „pendovorko“, ĉu laŭ la pola „pendolevilo“. Sistema nomo, simetria al la 
du ceteraj „balkosubtenoj“ (ŝtrebobalko, kablobalko), estus: pendobalko, por mi akceptebla. Mi petas pri la 
nova prikonsidero kaj event pri via ĉi tema propono.“ - La reago de F. van Mook: „Mi demandas, ĉu 
«pendoboko» estas sufiĉe trafa. Kial ne «bokobalko»? Mi preferus nomon fmiĝantan kun «-balko», same por 
la aliaj du nocioj. Ĉu kablobalko enhavas nur kablon? Anstataŭe mi ankaŭ imagas stangon. Ĉu stangobalko? 
Ĉu ni ne povas elpensi esperantan esprimon, kiu pli proksimas al «unterspannter Balken »? «Substreĉa 
balko»? WE: Jes, mi pledas por la simetria pendobalko kaj esperas, ke ĝi estas por ĉiuj akceptebla. A1 
Fabien mi respondas: Ĉe la kablobalko la kablo ne povas esti ŝanĝita al stango. Kablo ja ebligas modifi la 
streĉon kaj tiel la sublevan forton konceme la balkon kaj la fleksokurbiĝon (sagon) de la balko. „Substreĉaj 
balkoj“ estas ĉiuj tri sistemaj specoj, ne estas do eble tiun ĉi priskriban nomon atribui nur al la „kablobalko“ 
(apud la germana nomo unterspannter Balken, ekzistas ankaŭ la sinonima Stemmbalken). Mi konsideras, ke 
ni komune konsentas pri: pendobalko, ŝtrebobalko, kablobalko. Se iu havas alian koncepton, informu min. 

La temo 46 - specoj de balko kaj distanco inter la subteniloj - kampo . J. Horvath senkomente 
konsentas kun la proponoj. F. van Mook sciigis: „Kun «simpla balko» kaj «kontinua balko» mi konsentas. 
Kial ne «span(spac)o» anstataŭ la de vi proponita «kampo»? WE: La sola „spano“ ne konvenas pro sia 
abstrakteco (mezuro en metroj), „spanspaco“ povus esti, sed kial eviti la intemacian konvencion pri 
„kampo“? Esperanto kiel intemacia lingvoi devas maksimume sekvi internacian karakteron de nomoj. Se 
uzatas field, Feld, champ, pole... laŭ mia opinio estas inde la nomon sekvi. Sian rolon ludas ankaŭ la 
praktika vidpunkto, pli eleganta estas la eldiro „trikampa ponto“ ol „trispanspaca ponto“. Mi aldonas, ke la 
dua maniero estas komprenebla kaj ankaŭ senproteste uzebla, sed preferata estu la unua maniero. Ĉu la solvo 
akcepteblas? 

La temo 47 - Oberlicht. rooflight . J. Horvath: „Por mi ,suprolumo’ estus konvencie akceptebla, 
kvankam fakte ĝi ne estas lumo, sed lumilo. PIV proponas ,luko’: „1 Aperturo ordinare vitrita aŭ kradita, en 
tegmento, plafono aŭ kelo, por enlasi lumon: mansarda luko. SIN. lumluko.” Eble lumluko konvenus, ĉar 
luko servas ankaŭ por aerumo.“ WE: La germana kaj angla terminoj entenas ja ,lumon’ ( Licht, light ), kial do 
en Eo ne povus metafore aŭ metonimie esti la verba substantivo „lumo“, analogie al: premo, tiro, tordo, 
tondo, kiuj origine estas agoj, krome meĥanikaj grandoj kaj ankaŭ konkretaj valoroj esprimantaj konkretan 


3 pikardia rilatas al Pikardio, la regiono en norda Francio (la ĉefurbo Amiens), en pratempo loĝata de keltaj belgoj, 
ekde la lajarcento parto de la romia Gallio, en la 5ajarcento akirita de frankoj, en la 12a jarcento konkerita de 
angloj, ekde la 16a jarcento Pikardio kiel franca administra departemento kun preskaŭ 2 milionoj da loĝantoj. 
Supozeble ekzistas la lingvo de la originaj keltaj loĝantoj - la pikardia lingvo (laŭ la supozo de WE). 

streĉon. „Luko“ kiel ĉefelemento de la kunmetaĵo „lumluko“ miaopinie ne konvenas, ĉar luko ĉiam estas nur 
negranda aperturo, vitrita, kradita, ankaŭ kovrita per masiva kovrilo, ekz. la strata, trotuara, ferdeka lukoj. 

Sed nia nocio de vitrita tegmento aŭ ĝia parto, pli ofte ĝi estas grandarea, ĝi havas nenion komunan kun 
luko. Nia nocio vere estas lumtegmento, tamen mi ne rekomendas ĝin pro praktikaj konfuzigaj 
konsekvencoj. Povas aperi bezono esprimi: .. Tegmento kun polikarbonata lum tegmento .“ La ripeto de la 
vorto tegmento estas por mi ĝena. „Suprolumo“ estas la formo ebla, sed ne ideala. Ni la problemon 
pripensadu plu! La reago de Fabien van Mook estas jena: „Laŭ mi tute ne konvenas «lumo» en tiu ĉi kazo; 
mi ne konsentas pri «lumsupro» nek «lumtegmento». Se temas pri fenestro, oni nomu ĝin laŭ tio: «benda 
tegmenta fenestro» en la kazo de la bildvortaro 274/21.“ WE: Oberlicht, rooflight nepre ne estas fenestro, 
nek tegmenta fenestro. Principe fenestro estas aperturo (fenestra kaj porda aperturoj, ankaŭ ĉe la tegmentaj 
fenestroj!), kiu servas kiel „ekipaĵo“ ebliganta la intemon prilumi kaj aerumi. La aperturo estas supre finita 
per lintelo, sube per horizontala parapeto, ambaŭflanke per embrazuroj. Oberlicht, rooflight havas tute alian 
karakteron kaj konstrukcian solvon, la nomo „fenestro“ ne taŭgas. Nove mi proponas kombinon de la latina 
(prefiksebla) prepozicio super: super aŭ supra (terram ) kaj de la esperanta substantivo „lumo“, spite onian 
rifuzon de tiu solvo. Konsciu (kaj rigardu PIV), ke „lumo“ jam uzatas kiel lumilo: PIV 3 kaj 4, ĉe 
aŭtomobilo „postlumoj“ kaj „blinkolumoj“, plu „haltlumo“, „nordlumo“, „plafonlumo“, „planklumoj“, 
„reklamlumoj“, „trafiklumoj“. Superlumo do povus konvencie akiri la deziratan signifon de lum(il)o lokita 
super la surplanka okazado en fabrika halo aŭ en ateliero, ekspoziciejo. Aŭ ni plu serĉu en nacilingvoj, 
trovebla estas la itala lucernario aŭ la msa fonar’ ( fonaro). La ĉeha estas formita el la radiko „svetl“ (lum) 
kaj la sufikso „ik“ (analogia al la intemacia „al“) en Esperanto tiel estiĝus „lumalo“. Mi atendas vian novan 
prikonsideron de la temo! 

La temo 48 - bindoro . F. Horvath ne kontraŭstaras, F. van Mook konsentas. Ĉu jam akceptita? 

La temo 49 - castellated beant —> krenela balko. F. Horvath ne kontraŭstaras. F. van Mook 
informis, ke tiu nomo „povas esti“. Kaj li aldonis: „En la nederlanda oni referencas al la formo de la tmoj de 
la pretigita balko: «honingraatligger» (laŭvorte «mielĉelara balko»), Tio ĉi povus esti inspiro por esperanta 
termino, kvankam mi ne konas mallongan vorton anstataŭ «mielĉelaro».“ WE: Ĉar neniu rifuzis la 
proponon, mi fermas la diskuton kaj la terminon „krenela balko“ konsideras kiel akceptitan. 

La temo 50 - EBV Duden 275 . F. van Mook rezignis pri la juĝo pro tempomanko. J. Horvath 
oponas la proponojn de J. Wemer sub la n-roj: 14, 18, 24, 71 kaj 99, pri la ceteraj li sin esprimis: „Pri ĉio 
cetera mi konsentas aŭ ne oponas aŭ ne havas opinion.“ 

N-ro 14: Bordero ĉirkaŭas randon, pro tio mi preferas ,kolumo’, kiu space ĉirkaŭas. WE: Borderi 
signifas gami la randon de io ebena, ne spaca. En la broŝuro Ladistaj produktoj en konstruado (por tubo vidu 
fig. 100) mi aplikis la substantivon ,bordero’ por: bordero de muroj, supermasonaĵoj, masonitaj kamen- laj 
ventol-tuboj, tuboj, fostoj kaj stangoj. En ĉiuj kazoj temas pri bordera ligo de la nomitaj objektoj kun la 
tegmenta kovraĵo tiel, ke pluvakvo ne penetm en la tegmentan konstrukton. Bordero do sekure gamas 
(borderas) la junton (liman lokon) inter la objekto kaj tegmenta kovraĵo. La termino „bordero“ estas pli ol 
„kolumo“, ekzemple ĉe la trapaso de tubo tra dura tegmenta kovraĵo la bordero“ konsustas el: baza lado, 
manŝeto (kolumo), dilata ĉapeto, ŝtopa mastiko, lada zono kaj ŝraŭboj. 

N-ro 18: Ne la ilo estas karakterizata per distanco, sed la latoj. La ilo distanciĝas, ne distancas. Do laŭ 
mi: ,latdistancigilo\ WE: La eldiro de J.H. estas neprava, ĉar „la ilo estas karakterizata per distanco de latoj 
(latdistanco)“, la nura „distanco“ en ĉi kunteksto estus svaga, neniondira. Estas necese vidi la terminon 
trielementa, la ĉefelemento estas ilo kaj la duelementa flankelemento (latdistanco) determinas la ilon. Pri la 
temo vidu PAG § 301. - Ne estas vero, ke „la ilo distanciĝas“, sed „per la ilo oni fiksas difmitan lat- 
distancon“ simile, kiel (vidu PIV sub labor/i) „laborilo estas ilo, per kiu oni faras difmitan laboron“. 
Netransitivaj verboj kun la sufiksoido -il/ ne bezonas la faktitivan formon kun -ig/. Kompam ankoraŭ ilojn 
derivitajn de netransitivaj verboj: aliĝilo, flugilo, glitilo, ludilo, lumilo, pendilo, pezilo, sidilo, veturilo k.a. 
Aliĝilo ne aliĝas, sed servas por aliĝi... simile distancilo ne distancas, sed servas por distanci (la latoj 
distancas). 

N-ro 24: ,Laboraperturo’ sufiĉas, ĝi ja servas por laboraj celoj (eliri, transdoni materialon, ilojn ktp. 
WE: Jes, sufiĉas, mi konsentas kun tiu formo. 

N-ro 71: ,Ardeza tegmentisto’ sonas por mi konfuze ridige, la unua senco de ,ardeza’ ja estas io 
konsistanta el ardezo. WE: Ardeza tegmentisto por sufiĉa lingvoscianto ne estas konfuze ridiga, ĉar laŭ PAG 
§ 286: „Ĉe la substantivaj radikoj la a-finaĵo povas havi tri specojn de determino: 1 . identecon (reĝa 
persono), 2. kvaliton (reĝa sinteno ) kaj 3. rilaton aŭ apartenecon (reĝapalaco). Neniu el la determinoj 
estas primara, ili estas egalrajtaj. Ardeza tegmentisto estas specialigita por ardreza kovraĵo de tegmentoj, lia 

pozicio al ardezo estas rilata, ne kvalita, tio ja devus esti por ĉiu klara, tute ne ridiga. La formo „ardez- 
tegmentisto“ estas ankaŭ ĝusta, sed kiel longa trielementa kunmetaĵo malpli oportuna. 

N-ro 99: , Uberdeckung ’ - unu elemento SURkovras (ne superkovras, ili ja tuŝas unu la alian) la alian, 
do ,surkovro’ aŭ ,surkovraĵo’. WE: La germana prepozicio „ ŭber“ en la senco loka (Ort: wo?) laŭ E. D. 
Krause estas super ; ( oberhalb ) supre de . Mi konjektas, ke en la germana fonto ne estas uzita „auf“ (sur), ĉar 
ĝi tendencas esprimi staton, dum ,, iiber“ pcrmcsas kompreni la agon : supermeto. La esprimon supermeto mi 
nun vidas pli konvena kompare kun superkovro, pro la senco de movo en meti. Memkomprene, ankaŭ 
surkovro, surmeto estas ĝusta, sed neakcepteblaj estas por mi la versioj „junt-kovraĵo“ kaj „interkovra junto“, 
kiuj ne esprimas la „agon kun rezulto“: kovro aŭ meto. La mencio pri „tuŝo“ de la elementoj ne estas 
defendebla, ĉe „super“ ne estas dirite, ke la elementoj ne tuŝas sin, ke ne kuŝas unu sur (super) la alia. 

K. Votoĉek plej ofte konsentis kun miaj proponoj, escepte de: 11+82 - K.V.: Prefere tegment-valo, ĝi 
estas pli klara ol simpla „valo“. WE: Jes, sed se la nomo aperas en terminaro pri tegmentoj aŭ en artikolo pri 
tegmentoj, sufiĉas uzi la netan terminon „valo“. 14 - Prefere kolumo el zink-lado. WE: Eksplikita supre ĉe J. 
Horvath. Zink-lado kaj zinka lado estas sence identaj, tamen mi rekomendas limigi uzadon de kunmetaĵoj. 56 
- K.V.: Konveks-konkava tegaĵo ŝajnas al mi bone komprenebla kaj ne necesus enkonduki neologismojn 
imbrico kaj kaliptero. WE: Unue, ne tegaĵo, sed kovraĵo. Due, priskribaj nomoj estas longaj kaj ĝenerale 
nesufiĉe nocio-portaj, nesufiĉe difinaj. La naciaj lingvoj la konceman tegolon nomas vere specife: (en) 
imbrex, flap pantile, (de) Mdnch(ziegel), (fr) tuile canal, tuile romaine, (pl) dachdwka rowkowana, (ru) 
OKejiodnaman '-lepemma, (cs) prejz. Grava motivo por elekti la nomon „imbrico“ estis la latina imbrex, kiu 
devenas el tempo, kiam tiu ĉu speco de ceramika kovraĵo aperis, krome ĝi uzatas en la angla lingvo. Kaj 
ankoraŭ unu motivo: Konveks-konkava kovraĵo estas ankaŭ „S-tegoloj“, ĉeĥe nomataj esovk)’. La ceteraj 
rimarkigoj rilatas precipe al kompletigo de la determinaj flankelementoj. En la terminaro pri tegmentoj ja ne 
estas necese ĉiam apud ĉiu objekto ripeti la atributon, kiel ekzemple ĉe la n-roj 84 ( Schieferschere ), 86 
(Rŭcken ), 87 (Kopf), 88 ( Brust ): Ardez-. La germana originalo ja ne enhavas la atrubuton. La n-ron 24 mi 
jam respondis al J. Horvath, jes, la labor(-)apertruro ĝustas. Ankoraŭ mi prezentas noton pri atributoj: 

En mia „ Terminologia kurso “ (1986) sur la paĝo 53 mi priskribis tri formojn de atrubuto: (1) 
prepozitiva formo, (2) adjektivepiteta formo kaj (3) formo de kunmetaĵo. Mi rekomendas studi tion, ĉar estas 
utile konscience elektadi la formon. K. Votoĉek trouzas la formon kunmetan, kiu laŭ mia konvinko estas 
malplej preciza. Kiu el vi ne posedas la kurson, vi povas ĝin mendi en la Libroservo de UEA, en Ceĥio mi 
povas ĝin sendi kontraŭ pago de 10 Kĉ plus afranko 18 Kĉ. 

La noto de WE: Mia iniciatemo iom suferis pro nekomento de la temo 50 fla nk e de nia tegmentisto 
P.G. Mi esperas, ke li trovos tempon kaj emon por levi siajn rimarkigojn antaŭ la fmo de aŭgusto. 

La temo 51 - ŝtonceramiko . J. Horvath kaj K. Votoĉek ne kontraŭstaras. F. van Mook informis 
min: „Mi ne rekomendas «ŝtonceramikon», sed mi preferas enkonduki novan radikon, eble «grezo», 
«kamenino» aŭ alian. La nomon «ŝtonceramiko» mi konsideras ne sufiĉe trafa. Mi scias, ke multaj diversaj 
lingvoj uzas «ŝton-» jam ekde la mezepoko, kaj mi supozas, ke oni elektis tiun vorteton pro tio, ke la 
materialo estis plej dura kaj nepenetra materialo, kiun oni siatempe povis produkti ("dura kiel ŝtono"). Se mi 
bone memoras, vi iam diris, ke ŝtonceramiko estas farita el muelita ŝtono, sed tiu ĉi procezo estas relative 
nova; antaŭe oni serĉis kaj uzis la ĝustajn argilojn ktp. (ekzemple en Westerwald en Germanio). - WE: 
Krudmaterialoj: ceramikaj argiloj alĝustigitaj per almikso de magrigaĵoj kaj fluksoj (fandigaĵoj), ekz. de 
spato, muelitaj rokaĵoj, bazalto, fonolito. Stonceramiko produktiĝis nur en tempo, kiam la muela teĥniko de 
rokaĵoj ekzistis. Proponi „grezon“ ne diferencas de la PlV-propono de „grejso“, ambaŭ devenas de la franca 
konfuziga nomo gres. Car en tiu materialo grave partoprenas ŝton-substancoj kaj tiu fakto reflektiĝas en 
multaj eŭropaj terminoj, la nomo ŝtonceramiko estas tre taŭga nomindiko por tiu speco de ceramika 
materialo - ceramiko karakterizata de ŝtono. 

Nova temo 52 - Tektoniko fen arĥitekturol . Arĥitektura teorio kaj praktiko pritraktas kaj prijuĝas 
domkonstruajn konstruktojn laŭ du vidpunktoj: statika kaj artisma en reciproka „simbiozo“. Tektonika estas 
tiu konstruaĵo, kies arĥitekturaj elementoj esprimas statikan funkcion, por kiu ili estas determinitaj. 

Tektonika verko estas percepteble (videble) konsistigita el elementoj portantaj kaj portataj (portaj kaj 
konstrue suplementaj). Kiel modelo de tektonika arĥitekturo estas konsiderata arĥitekturo de malnova 
Grekio. Tie krom la alvida diferencigo de portaj elementoj (kolono, muro) kaj portataj elementoj (trabo, 
entablemento, komico, tekto) aperis vico da formoj indikataj kiel „modluroj“. Rim.: La unua signifo de tiu 
termino estas geotektonika: tektonika geologio, kiu okupiĝas pri strukturo de terkrusto kaj pri ties deformiĝoj 
(viduPIV). 

Postskribo al la 29a numero 

Antaŭ ni estas feriaj monatoj, sed la apera ritmo de KF procedas sen paŭzo. Mi ne sumigas la taskojn, 
kiel mi tion faris pasintfoje, trovu mem la taskojn, kiujn vi pretas kaj kapablas studi kaj komenti. La 
rezultlojn sendu al mi ĝis la 31a de aŭgusto 2011. 

Ne forgesu reagi al mia anonco pri eksiĝo el la kunordiga kaj pretiga funkcio de „konstru-Forumo“, 
kiel mi tion priskribis enkonduke al la 28a numero. 

Pro la nun neokupita para paĝo 216 en KF 29, mi enmetos la bildkomplekson 276 (plankoj, tektoj, 
ŝtuparoj) el EBV Duden anticipe por la diskuta temo en la septembra numero. Observu kaj pripensu ĝin. 

Bmo la 14an de julio 2011 Jan VVerner 

